Reën-reën-waar-is-jy-woordsnoer – toortsie.com
Oktober 14, 2019 Oktober 15, 2019 ~ Toortsie
Die aarde smag na reën.
Afrika smag na reën.
Suid-Afrika smag na reën.
Mens en dier smag na reën.
Ons hoor die een noodkreet ná die ander.
Keer op keer is daar nóg ‘n reënseisoen verby sonder genoegsame reën.
Dorpe kry swaar.
Boere kry swaar, hulle vee vrek, hulle graan groei nie. Alles is asvaal. In eensaamheid verval hulle, asof hul paria is. Duskant moedverloor.
Geen oproerige gedans of gejuig nie, geen eteriese klank van reen wat giet op ‘n dak nie. Geen poeletjie water wat iewers glim nie.
Geen plantegroei wat ontwaak ná ‘n lieflike reënbui in die Karoo nie.
Slegs ‘n gewag.
Stede kry waterbeperkings in die uiterste graad. Hulle vrees Dag Zero. Die swembad, waarby voorheen gazanias geplant was, word nou die opgaarpunt vir gebruikwater.
Dit voel soms of die aarde in ‘n oorlog gewikkel is teen die natuur, terwyl die aarde deel is van die natuur. Impi.
Die wolke weier astrant om te kom.
Mense verloor moed.
Soos ‘n hert in dorre streke, smag my siel na U, o God.
Tog bring God uitkoms. Tog stuur Hy reën. Kry daar dele in ons land tog reën. Gebeur daar wonderwerke.
My hart gaan uit na elke persoon wat geraak word deur hierdie uitmergelende droogte. Mag God gou uitkoms gee. Mag die reën kom. Mag hier fees gevier word in Suid-Afrika.
Daarom kan ek net, saam met elke boer, elke mens, bid vir Suid-Afrika, Vader, dat U ons genadig sal wees. Dat U vir ons land reën sal bring, want Here, ons het U nodig om ons harte skoon te was, maar ook die reën so bitter nodig dat ons kan lewe. Seën ons land, asseblief Here. Amen.
Het jy al ‘n boer sien dans in die reën? Het jy self al gedans in die reën? Ek het al.
Bloguitdaging van Lekkervurige Vuurvliegie. Volg die ander bloggers se woordsnoere hier: https://fresh.inlinkz.com/p/f64779e6a80c44bfb5baa671f2d5bcdf
Sutherland Save the Sheep Projek
Droogtehulp met Burre Burger
Boere in Nood
Skoenboks vir boervroue in die Karoo Projek
Posted in 'In opdrag...., Plaaslewe en Landbousake, Uncategorized	droogteGebed om reen
‹ PreviousMisterie in die biblioteek – Hoofstuk 8
Next ›Wasdag nr 13 uitdaging: Gesondheid
21 thoughts on “Reën-reën-waar-is-jy-woordsnoer”
Oktober 15, 2019 om 3:05 vm
Ons kry reën, ‘n vloed. Of aardskrakende droogtes. Dis Afrika.
Oktober 15, 2019 om 8:12 vm
Afrika. Land van uiterstes.
Oktober 15, 2019 om 4:57 vm
Liewe Toots, daar sit jy ‘n mooie pêrel in ons reënbede snoer. Dankie. Daardie lied en video is keeltoetrek en trane mooi. En soos altyd is jou inskrywing vol nuttige skakels sodat ons saam kan staan en steun waar mense onder die droogte kreun
Oktober 15, 2019 om 8:15 vm
Met hierdie woordnoer het jy ‘n teer snaar aangeraak. Almal s’n is so kosbaar, asof ons op heilige grond beweeg.
Oktober 15, 2019 om 8:24 vm
Oktober 15, 2019 om 4:58 vm
Toorts, Toorts, Toorts. Dis nou as oumense pas wakker elektronika bedryf. 🙈💐
Oktober 15, 2019 om 5:36 vm
Dit is pragtig gesê, ons smeek om reën. Gouer as binnekort 🙌🏻
Oktober 15, 2019 om 5:49 vm
So mooi geskryf, Toortsie, met soveel insig en meegevoel.
Oktober 15, 2019 om 5:54 vm
Oktober 15, 2019 om 7:57 vm
Oktober 15, 2019 om 8:01 vm
Met trane in my oë sê ek amen
Oktober 15, 2019 om 8:27 vm
Ek hoop van harte dat daar tog uitkoms kom in die droogte dele. Ek wil nie die snoer hierheen trek nie want hier reën dit nog steeds en dis terug koue toe. Moet gesnoer!
Oktober 15, 2019 om 8:28 vm
Ek is so dankbaar dat dit daar reën. Wonderlik!
Oktober 15, 2019 om 9:02 vm
Baie dankie. Die klimaatsverandering en aardverwarming het ons ook heel uitgegooi uit ons seisoene. Die somers is afgelope paar jaar ongewoon droog en baie warm. Daar is net nie weiveld vir diere teen Februarie meer nie omdat alles intensiewe verbouing en boerdery is in ons klein wêreldjie hier.
Oktober 15, 2019 om 9:05 vm
Ongelukkig word ons gedwing om al hoe intensiewer te boer, maar dit het ook sy eie repurkussies. Of is dit reperkussies? Hoe spel ‘n mens dit?
Oktober 15, 2019 om 9:20 vm
Spelling is nie so belangrik, ek verstaan wat jy bedoel. Wat hier ook n probleem isis dat met die baie diere op klein stukkies grond besoedel hul die waterweë. Nou word die boere gedwing om weg te beweeg van riviere en vleie. Die riviere kan op plekke nie meer varswater visse voortbring weens besoedeling. Dis maar n bose kringloop
Oktober 15, 2019 om 9:40 vm
Welgedaan en ontroerend Toorts!
Oktober 15, 2019 om 9:45 vm
Oktober 15, 2019 om 12:35 nm
Ja, en ons hier in die “reëngordel” begin dit ook nou voel. Ons het in April laas reën gehad soos wat ons gewoond is aan die kus. Intussen verskroei die wind alles en dit raak vaal hier. Die plantegroei wat gewoond is aan baie water, verloor sommer vinnig hulle fleur. Brandgevare oral, veral daar waar dit met opset of deur onkundigheid gestig word.
Oktober 15, 2019 om 12:41 nm
Dis ontstellend as die natter dele van die land ook swaarkry.
586 744 ste persoon wat hier inloer! Baie dankie en welkom! Hoop jy loer weer in.
Rotte en mottegif
Uit die mond van die suigeling.....
Sluit aan by 1 004 ander intekenaars